Veebedrog: Albei broers nou agter tralies | Maroela Media
Gerhardus Smit (52) is 15 jaar direkte tronkstraf in die streekhof op Lichtenburg in Noordwes opgelê nadat hy 'n boer van die streek uit meer as R2 miljoen bedrieg het.
Smit is 'n broer van Daniël Smit (50) wat in 2017 tien jaar tronkstraf gekry het vir veebedrog van nagenoeg R6 miljoen.
Kapt. Tlangelani Rikhotso, woordvoerder van die Valke, het gesê Gerhardus Smit het 'n boer genader en hom as 'n vee-agent voorgedoen. Hy het aangebied om die boer met die verkoop van 208 stuks vee te help.
Smit het die beeste vir meer as R2 miljoen verkoop en die geld daarvoor is in sy rekening inbetaal.
"Pleks daarvan dat hy die geld aan die boer oorbetaal het, het hy die boer bedrieg en aangevoer dat die geld nog nie betaal is nie," het Rikhotso gesê.
Smit is in Januarie verlede in hegtenis geneem en is aanvanklik op borgtog van R50 000 vrygelaat. Na verskeie hofverskynings is hy verlede Dinsdag gevonnis, het Rikhotso gesê.
Daniël se vonnis was aanvanklik in geheel vir vyf jaar opgeskort op voorwaarde dat hy die boere wat hy verneuk het vir hul verlies vergoed. Hy het egter nie die opskortende voorwaardes nagekom nie en sy tronkstrafvonnis het in Februarie verlede jaar in werking getree.
Nieu-Seelandse historikus gee Bybels terug aan boerefamilies
Kry vir jou jou Boere verneeker.
Lê en tel skaapies on die aande agter jou trellie deur.
Asof ons boere nie alreeds gebuk gaan, onder verskeie aanslae nie.
…. ons naaste… maar ons wonder nie hoekom dit so sleg met ons Afrikaners gaan nie. Die Vader het nie die Jode gestraf omdat hulle nie agter ander gode se mense aangehardloop het nie maar oor hul eie oortredings